Hyacinth Oroko Egbebo

**Hyacinth Oroko Egbebo** (født 23. oktober 1955 i Ogriagbene i Føderasjonen Nigeria) er katolsk biskop av Bomadi.

## Liv og virke
### Prest
Hyacinth Oroko Egbebo gikk inn i Missionary Society of St. Paul of Nigeria, og ble ordinert til prest 23. juni 1990.

Han ble senere generalsuperior for *Missionary Society of Saint Paul of Nigeria* (2001 – 23. november 2007).

### Hjelpebiskop i Bomadi
Pave Benedikt XVI utnevnte ham 23. november 2007 til hjelpebiskop i Bomadi og titulærbiskop av Lacubaza. Den apostoliske nuntius i Nigeria, erkebiskop Renzo Fratini, ordinerte ham til biskop den 2. februar neste år; medkonsekratorer var Joseph O. Egerega, apostolisk vikar av Bomadi, og Richard Anthony Burke SPS, erkebiskop av Benin City.

### Apostolisk vikar, så biskop, av Bomadi
Den 4. april 2009 ble han utnevnt til apostolisk vikar av Bomadi. Hyacinth Oroko Egbebo ble den første diøcesanbiskop av Bomadi den 21. september 2017 som et resultat av opphøyelsen av det apostoliske vikariatet Bomadi til bispedømme.

I januar 2016 uttrykte biskop Egbebo under ordinasjonen av en katolsk prest under hans vikariat, bekymring over det han beskrev som «den høye grad av straffefrihet og krenkelser av menneskerettigheter i anti-korrupsjonskrigen under president Muhammadu Buhari». Han anklaget Buhari for selektiv antikorrupsjonskrig. Han uyttrykte bekymring over hvordan han ikke adlød rettskjennelser i kampen mot korrupsjon. Han sa: «Om enn vi ønsker å berømme president Buhari for hans nulltoleranse mot korrupsjon, er det veldig nedslående og en risiko for vårt demokrati at presidenten vil ha straffrihet for å sette til side rettskjennelser under dekke av denne antikorrupsjonskrig».

Biskop Hyacinth Oroko Egbebo var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024. 

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»
== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Marcantonio Colonna den yngre|Marcantonio Colonna]] (1724-1793) *1762
* Kardinal [[Hyacinthe-Sigismond Gerdil]] (1718-1802) *1777
* Kardinal [[Giulio Maria della Somaglia]] (1744-1830) *1788
* Kardinal [[Carlo Odescalchi]] (1785-1841) *1823
* Biskop [[Eugène-Charles-Joseph de Mazenod]] (1782-1861) *1832
* Kardinal [[Joseph Hippolyte Guibert]] (1802-1886) *1842
* Kardinal [[François-Marie-Benjamin Richard de la Vergne]] (1819-1908) *1872
* Kardinal [[Pietro Gasparri]] (1852-1934) *1898
* Kardinal [[Clemente Micara]] (1879-1965) *1920
* Kardinal [[Antonio Samorè]] (1905-1983) *1950
* Kardinal [[Angelo Sodano]] (1927-2022) *1978
* Erkebiskop [[Renzo Fratini]] (1944- ) *1993
* Biskop *Hyacinth Oroko Egbebo'' (1955- ) *2007

## Referanser